Türk olduğunuzu, Böyük olduğunuzu dərk edin -\n15 Oktyabr 2019 17:19\nCümhuriyyət Xalq Partiyasının sədri: Bu, bizim tarixi şansımızdır\n"Bu gün Türkiyənin Suriyanın şimalında keçirdiyi “Barış Pınarı” əməliyyatının məqsədi öz ərazisində yaşayan 3.5-4 milyon suriyalı qaçqını öz evlərinə qaytarmaq və ölkənin cənub sərhədlərində PKK/PYD-YPG terroristlərinin yaratmağa çalışdığı terror dəhlizinin qarşısını almaqdır".\nBu sözləri AzNews.az-a Türkiyənin Suriyada keçirdiyi "Barış Pınarı" hərəkatı ilə bağlı açıqlamasında Cümhuriyyət Xalq Partiyasının (CXP) sədri Bədrəddin Quliyev deyib.\nO bildirib ki, həmin terroristlərin Türkiyə, İran, Suriya, İraq hətta Azərbaycan da daxil olmaqla böyük ərazi iddiaları var.\n"Onların planı suriyalıları evlərindən çıxarıb həmin yerlərdə Böyük Kürdüstan adlı dövlət yaratmaqdır. Terroristlərin Türkiyə, İran, Suriya, İraq, hətta Azərbaycanın Qarabağ, Naxçıvan bölgəsi də daxil olmaqla böyük ərazi iddiaları var. Bu günki hərəkatın da məqsədi bunun qarşısını almaqdır. Bu hərəkata "Fərat Qalxanı" və "Zeytun Budağı" əməliyyatlarının ardı kimi baxmaq lazımdır. PKK-nın qolu olan PYD-nin qarşısı mütləq alınmalı, ordan çıxarılan yerli xalqlar öz evlərinə qayıtmalı, həmin yerlərdə onların təhlükəsizliyi üçün şərait yaradılmalı idi. Türkiyə özündə güc tapdı və bunun üçün addım atdı".\nPartiya sədrinin sözlərinə görə, bu proseslər körfəz müharibəsi başlayandan davam edir:\n"Buna baxmayaraq danışıqlar heç bir nəticə verməmişdi. İraq, Suriya əməliyyatlarında təhlükəsiz bölgə yaradılmasına Avropa ölkələri, ABŞ başda olmaqla koalisiyanın digər üzvləri şərait yaratmırdı. Bunun səbəbi də ABŞ prezidenti Vudro Vilsonun hazırladığı model idi. Məqsəd Türkiyəni parçalamaq və Kürd dövləti yaratmaq idi. Doğrudan da belə bir plan var idi. Həmin plana uyğun olaraq Birinci Dünya müharibəsində ermənilər Osmanlıya ciddi şəkildə xəyanət etdilər. Bununla paralel olaraq kürdlərlə də iş gedirdi. Bu günki gündə Türkiyənin sərhədləri boyunca kürdlərlə aparılan əməliyyata dolayısı ilə erməni xislətinin davamı kimi baxmaq lazımdır. Çünki proseslər göstərirdi ki, ermənilər həmişə böyük qüvvələrin Osmanlıya qarşı apardığı mübarizədə daxildən xəyanətkarlıq ediblər. Sanki həmin xəyanətin davamı kimi cümhuriyyət qurulandan bu günə qədər də bu xətti kürdlərin vasitəsilə aparıblar. Türkiyə daxilində bir çox təşkilat qurublar. Bu təşkilatlar 1923-26-cı illərdə Səid Nursi Kürdi tərəfindən qurulan təşkilatlardır. İslam dinini qəbul edən ermənilər kürdlərin sıralarına qoşularaq Türkiyə daxilində həmişə ziddiyətlər yaratmaq, mübarizə aparmaq, din adı altında qüvvələri qaldırmaq üçün çalışıblar. Bir sözlər etnik separatizmlə məşğul olublar. 1938-ci ildə İkinci dünya müharibəsinə az qalmış ölkədə əmin-amanlıq yaradıldı. Rza bölgəsi Türkiyənin tabeçiliyinə keçdi. Bütün separatçıların da necə lazımdır cavabı verildi.\nDaha sonra İraqın şimalında sovet "KQB"-si tərəfindən PKK yaradıldı. Mərkəzi İraq, Suriya, Kandildə olan PKK ilə Türkiyəyə qarşı mübarizə aparmağa başladılar.\nQonşu ölkələrin demək olar ki, hamısı Türkiyəyə qarşı mübarizədə PKK-nı müdafiə edirdilər. Nəhayət, SSRİ dağıldıqdan və PKK "başsız" qaldıqdan sonra özlərinə yeni sahib axtarmağa başladılar. Türkiyəyə marağı olan başda İsrail olmaqla ABŞ və digər Avropa ölkələri Vilson modelinə uyğun formada Yaxın Şərqdəki xaosu Türkiyədə aparmağı, təsir altında saxlayıb parçalamağı nəzərdə tutmuşdular.\nOnların bu istəklərinə görə təəssüflər olsun ki, Türkiyə uzun illər daxildən bu terroristlərlə mübarizə aparmaq, döyüşmək məcburiyyətində qaldı.\nQərb Rusiyanın əli ilə SSRİ-nin nəzarətində olan bütün Yaxın Şərqdə yerləşən müsəlman ölkələrini dağıtdı. Kommunist ideologiyası dağıldıqdan sonra Marqarita Tetçerin müəllifi olduğu "Qarşıda bizi müsəlman ekstremizmi gözləyir" ideyasına uyğun formada çalışmağa başladılar. Onlar "Ərəb baharı" adı altında Rusiyanın nəzarətində olan müsəlman ölkələrini darmadağın etmək və orada Qərbin maraqlarını təmin etmək istiqamətində işlər aparırdılar. Proseslərə başlamazdan əvvəl də Türkiyənin daxilində PKK-nı daha da fəallaşdırmağa çalışırdılar. Ancaq Türkiyə dövləti onlarla danışığa getmək, barışıq yaratmaq üçün istənilən sivil metodları tətbiq etdi. Ölkə daxilindəki kürdləri ölkədəki ictimai-siyasi fəaliyyətlərdə aktivləşdirdi, böyük vəzifələrdə təmsil olunmalarını təmin etdi. Hətta öz partiyaları ilə parlamentdə də təmsil olundular. Qarşılığında isə yenə xəyanətdən əl çəkmədilər".\nB. Quliyev vurğulayıb ki, Suriyada PKK davamçısı olan kürdlərin tarixi türk torpaqlarında Böyük Kürdüstan yaratmaq xəyalının arxasında həmişə erməni barmağı olub:\n"Çünki strateji baxımdan ermənilərin buna gücü çatmırdı. Fikir versək, bütün kürd təşkilatlarının içərisində erməni təşkilatı olan ASALA-nın adı olduğunu görərik. Çox təəssüflər olsun ki, Yaxın Şərq layihəsi ilə bağlı ən böyük bəlalar birinci Qarabağda Azərbaycanın başına gəldi. Dağlıq Qarabağ müharibəsi başlayanda kürdlərlə ermənilərin bölgədə separatçılıqla məşğul oldular. Ermənilərin separatçılıq xəyallarına Qırmızı Kürdüstan yaratmaq adı altında kürdlər də qoşuldu.\nO vaxt Azərbaycan ayağa qalxıb türk dünyası ilə birləşsəydi, bunun onlara ciddi təsiri ola bilər, problemin həll yolu tapılardı. Beynəlxalq qüvvələr isə bunun qarşısını almaq, Cənubi Azərbaycandakı türklərlə əlaqələri kəsmək üçün bölgədə bufer zona yaratmaq istəyirdi.\nBurda çox ciddi şəkildə fars şovinizmində ən böyük səhvə yol verdilər. Əhalini coğrafi baxımdan dəyişib o əraziyə kürdləri yerləşdirməklə türk dünyası arasındakı bağlantını kəsmək istəyirdilər. Bu gün İraqda, Suriyada yaşanan hadisələri bir müddət sonra İranda görəcəyik. Bu, qaçınılmaz bir prosesdir".\n"Biz neçə illər idi ki, Türkiyənin bu oyunu pozmasını, türk dünyasının ayağa qalxmasına maneçilik törədən amilləri aradan qaldırmasını gözləyirdik. Bu gün Türkiyənin atdığı bu addımın məqsədi separatçı kürd dəhlizini aradan qaldırmaq, o bölgədən qovulmuş türkmənləri dədə-baba torpaqlarına qaytarmaq və Türkiyəyə sığınmış Suriya vətəndaşlarını geri dönməsini təmin etməkdir. Türkiyə o bölgədə təkcə bombalamağın yox, həm də insanlıq naminə əmin-amanlığın yaradılmasının mümkün olduğunu sivil dünyaya göstərmək üçün əlindən gələni edir. Əgər Türkiyə bu gün sərhədlərindən kənarda bütün türkləri müdafiə edirsə, bu o deməkdir ki, sabah haqqı pozulan hər bir türkün haqqını müdafiə etmək üçün çalışacaq", - deyə, B. Quliyev bildirib.\nCXP sədri bu gün bəzi dövlətlərin "Barış Pınarı"na qarşı çıxmalarının səbəbinin bunun onların strateji maraqlarına cavab verməməsi olduğunu deyib.\n"Türk millətini tarixdən silmək istəyənlərin qarşısı isə 1923-cü ildə qazi Mustafa Kamal Atatürkün Türkiyə Respublikasının əsasını qoyması ilə alındı. Heç kəsin türk olduğunu asan-asan deyə bilmədiyi vaxtlarda Atatürk "Ne mutlu türküm diyene" deyərək milli kimliyimizə sahib çıxdı.\nƏslində bu gün Suriyada baş verənlər təkcə PKK/YPG-nin yox, onların arxasında dayanıb türk dünyasına qarşı məkrli planları olan dövlətlərin oyunudur. Hərəkat başlayanda İranın XİN başçısı Məhəmməd Cavad Zərif bəyanat verib Türkiyənin atdığı addımları dəstəkləmədiklərini bildirdi. Avropa İttifaqı burda insan haqlarını bəhanə gətirdilər.\nBMT nizamnaməsinin 51-ci maddəsinə görə hər bir ölkənin özünü müdafiə etmək haqqı var. Ölkəyə hücum var idi, böyük dövlətlərin təhdidlərinə məruz qalırdılar, etnik təmizləmə aparılırdı. Bunun qarşısını kim almalı idi?\nTürkiyəni bu günki gündə kimlər dəstəkləyir? Dost qardaş Pakistan, Macarıstan, Şimali Kipr Türk Respublikası, Azərbaycan, çox təzadlar olsa da, Rusiya. BMT-nin Təhlükəsizlik Şurasında Böyük Britaniya, Almaniya, Fransa "Barış Pınarı" ilə bağlı məsələni gündəliyə salır ki, bu addımlar dayandırılsın, pislənilsin. Tarixdə ilk dəfə olaraq bu dövlətlərin qaldırdığı məsələyə qarşı ABŞ Rusiya ilə birgə münasibət bildirdi və qərara veto qoydular. Bu vaxta qədər Rusiya ilə Amerikanın hər hansı məsələyə birgə veto qoyduğu olmamışdı. Deməli bu məsələlər böyük dövlətlərin münasibətlərində də dəyişikliyə səbəb olub".\nB. Quliyevin fikrincə, separatizmi dəstəkləyən dövlət özü separatizmin qurbanı olacaq:\n"İran Xarici İşlər Nazirliyinin Türkiyəyə qarşı bu münasibəti, Azərbaycan türklərinə qarşı soyqırıma həmişə susmaları onların öz başında çatlayacaq. Bu gün-sabah növbə İrana çatanda onda həmin münasibəti Türkiyə tərəfindən görəcəklər. Çünki separatizmi dəstəkləyən bir gün özü separatizmin qurbanı olacaq. Onlar erməniləri, kürdləri dəstəkləyirlər. Farsın bu mövqeyi onun türkə olan nifrətindən qaynaqlanır. Onların içərisində yaşayan türklər bu gün bu gerçəyi bilməlidir. Bütün türk dünyasının gözü açılmalıdır. Türk dövlətləri Türkiyəni dəstəkləməli, Azərbaycan daxilindəki bütün siyasi təşkilatlar, özünü türk sayanlar qardaş xalqın yanında olduğunu göstərməlidir".\nPartiya sədri bildirib ki, "Barış Pınarı" hərəkatı uğurla başa çatanda bu addıma şiddətlə qarşı çıxanlar Türkiyəyə yaltaqlanmağa, onu problemlərin həllində vacib qüvvə saymağa başlayacaq.\n"O problemlərdən biri də bizim Qarabağ problemimizdir. Bizim Kərkük, Mosulda olan qardaşlarımız deyir ki, gün gələcək biz də gəlib vuruşacağıq.\nMən iki-üç il bundan qabaq demişdim ki, Türkiyə uyğun beynəlxalq vəziyyəti, vaxtı gözləyir. Həmin şərait yarananda onlar öz gücünü topladıqdan sonra istər daxildə, istərsə də xaricdəki düşmənlərlə mübarizəyə başlayacaqlar.\nOnlar bu prosesə 2016-cı ilin 15 iyul tarixindən etibarən başladılar. Atatürk tərəfindən əsası qoyulan sistemlə əvvəlcə ölkə daxilini FETO-çulardan təmizlədilər. İndi isə xarici düşmənləri ilə vuruşurlar.\nİndiyə qədər türkmənlərin arxasında qüvvə yox idi, indi isə var. Türkiyə onların dədə-baba torpağına qaytarılması üçün mübarizə aparır. Dünyaya göstərir ki, orda yaşayan türkmənlər tək deyil. Harda problemi olan türk varsa, bu o deməkdi ki, Türkiyə onun yanındadır. CXP olaraq biz həmişə demişik ki, problemimizə canı və qanı bizdən olanlar yana bilər".\nB.Quliyev Türkiyə ordusunun atdığı addımların bizə də böyük cəsarət verdiyini deyib.\n"Gələcəkdə strateji baxımdan türk dövlətlərinin birliyi, onların birgə müdafiə sistemlərinin qurulması, strateji müttəfiq müqavilələrinin bağlanması, vahid türk ordusunun yaradılması, proseslərdə bu ordunun iştirakı qaçınılmaz olacaq. Necə ki, bu gün böyük qüvvələr kürdlərin arxasından çəkilir, bölgədə türkün böyüklüyünü görəndən sonra Ermənistanı, Qarabağdakı erməni separatizmini də eyni tale gözləyir. Sadəcə Azərbaycandakı bütün təşkilatlara müraciətim ondan ibarətdir ki, Türk olduğunuzu, Böyük olduğunuzu dərk edin. Türk dünyasının yanında olmağı bacarın. Bu, bizim tarixi şansımızdır".


Siyasət 28 Noyabr 2020 16:49 (UTC+04:00)\nAzərbaycan, Rusiya prezidentləri və Ermənistanın baş naziri tərəfindən 10 noyabrda imzalanmış bəyanat Azərbaycanın tam qələbəsi, Ermənistanın isə kapitulyasiyası demək idi. Bu bəyanata əsasən, bu gün Kəlbəcər rayonu Azərbaycana qaytarıldı.\nDeputat bildirib ki, Kəlbəcərin 1993-cü ildə erməni vandalları tərəfindən işğalı zamanı Azərbaycan daxilində siyasi vəziyyət gərgin idi:\n“O zaman AXC hakimiyyətinin xəyanəti, ölkədə yaratdıqları qarşıdurma, anarxiya, xaos torpaqlarımızın işğalına gətirib çıxardı. O zaman AXC-nin qeyri-qanuni yolla hakimiyyəti zəbt etməsi, xalqımıza xəyanəti, xarici dairələrə xidmət etmək kimi amalları və öz ciblərini doldurmaq istiqamətində atdıqları addımlar erməni vandalları üçün səmərəli şərait yaratdı və onlar da bundan çox yaxşı istifadə etməklə torpaqlarımızı işğal etdilər.\nXalqımıza qarşı xəyanət yolu tutan səriştəsiz AXC hakimiyyətinin üzvlərinin, xüsusən də o zamankı dövlət katibi, parlament sədri, müdafiə naziri, daxili işlər nazirinin xalqın maraqlarına uyğun gəlməyən mövqe tutması, xəyanət etmələri torpaqlarımızın işğal altına düşməsinə səbəb oldu. Çünki onların xəyanəti, ölkədə yaratdıqları xaotik vəziyyət, qarşıdurma, eyni zamanda qohumbazlıqları, ətraflarındakı səriştəsiz, idarçilik qabiliyyəti olmayan insanları müxtəlif vəzifələrə gətirmələri nəticəsində ölkəmizin 20 faiz torpağı işğal altına düşdü, o cümlədən bu gün azad edilən Kəlbəcər rayonu da onların birbaşa xəyanəti nəticəsində işğal altına düşmüşdü.\nƏlbəttə ki, 1993-cü ildə ulu öndər hakimiyyətə gəlməsəydi, Azərbaycan daha böyük bəlalarla üzləşə bilərdi və daha çox torpağımız erməni işğalı altına düşə bilərdi.\nBu gün çox sevinirik ki, ölkə Prezidenti, müzəffər Ali Baş Komandanımız cənab İlham Əliyevin rəhbərliyi altında rəşadətli ordumuzun döyüş meydanında şücaəti, Prezidentimizin diplomatiya və informasiya müharibəsi sahəsində uğurlu siyasəti nəticəsində torpaqlarımız işğaldan azad edildi və ərazi bütövlüyümüz təmin edildi. O zaman AXC-nin xəyanəti nəticəsində işğal edilmiş torpaqlarımız bu gün cənab Prezidentimizin apardığı düzgün siyasət nəticəsində azad edildi”.\nPrezident İlham Əliyev “Azərkosmos”un sədrini vəzifəsindən azad edib Siyasət 13:04


Rəsmi xronika | Şərq qapısı\nÜmummilli liderimiz Heydər Əliyev demişdir: “Şərur rayonunun imkanları böyükdür... Arzu edirəm ki, buranı daha da abadlaşdırasınız, gözəlləşdirəsiniz və iqtisadiyyatını daha da inkişaf etdirəsiniz”. Bu gün ulu öndərin arzuları reallığa çevrilmişdir. Muxtar respublikanın davamlı sosial-iqtisadi inkişafı Şərur rayonunu da yeni inkişaf mərhə..\nNəşr edilib : 10.05.2022 19:31\nPrezident İlham Əliyev və birinci xanım Mehriban Əliyevanın Füzuli və Şuşa şəhərlərinə səfəri Füzuli şəhərində Peşə Liseyinin təməli qoyulub\nAzərbaycan Respublikasının Prezidenti İlham Əliyev və birinci xanım Mehriban Əliyeva mayın 10-da Füzuli rayonuna səfər ediblər. Dövlətimizin başçısı və birinci xanım əvvəlcə Füzuli şəhərində inşa olunacaq Peşə Liseyinin təməlinin qoyulması mərasimində iştirak ediblər. Təhsil naziri Emin Əmrullayev Prezident İlham Əliyevə və birinci xanım ..\nNəşr edilib : 10.05.2022 17:31\nNaxçıvanda ümummilli lider Heydər Əliyevin anadan olmasının 99-cu ildönümü qeyd olunub\nMayın 10-da Naxçıvan Muxtar Respublikası Ali Məclisinin Sədri Vasif Talıbov müstəqil Azərbaycan dövlətinin qurucusu və memarı, görkəmli dövlət xadimi Heydər Əliyevin Naxçıvan şəhərinin baş meydanında əzəmətlə ucalan abidəsi önünə gül qoymuş, ulu öndərin xatirəsini dərin ehtiramla yad etmişdir. Naxçıvan Muxtar Respublikası Ali Məclisinin, Naz..\nNəşr edilib : 10.05.2022 16:32\nAzərbaycan Respublikasının Birinci vitse-prezidenti Mehriban Əliyeva rəsmi instaqram səhifəsində ümummilli lider Heydər Əliyevin anadan olmasının 99-cu ildönümü münasibətilə paylaşım edib. Paylaşımı təqdim edir: “Heydər Əliyevin nurlu, xoş xatirəsi qəlbimizdə daim yaşayacaqdır. Xatirimizdədir, sevgi ilə anırıq”...\nNəşr edilib : 10.05.2022 10:34\nMayın 10-da - xalqımızın xilaskar oğlu Heydər Əliyevin anadan olmasının 99-cu ildönümü günündə Azərbaycan Respublikasının Prezidenti İlham Əliyev, birinci xanım Mehriban Əliyeva və ailə üzvləri Fəxri xiyabanda Ümummilli Liderin məzarını ziyarət ediblər. Prezident İlham Əliyev ümummilli lider Heydər Əliyevin məzarı önünə əklil qoydu, Ulu Öndə..\nNəşr edilib : 10.05.2022 10:30\nAzərbaycan Respublikasının Prezidenti İlham Əliyev ulu öndər Heydər Əliyevin anadan olmasının 99-cu ildönümü ilə əlaqədar sosial media hesablarında paylaşım edib. Paylaşımdakı fotonun üzərində ümummilli lider Heydər Əliyevin bu sözləri yer alıb: “Azərbaycan mənim ürəyimdir! Azərbaycan mənim nəfəsimdir! Azərbaycan mənim həyatımdır!”...\nNəşr edilib : 09.05.2022 21:20\nMayın 9-da Naxçıvan Muxtar Respublikası Ali Məclisinin Sədri Vasif Talıbov Türkiyə Respublikasının Ərzurum Atatürk və Van Yüzüncü İl universitetlərinin rektorları ilə görüşmüşdür. Ali Məclisin Sədri qonaqları salamlamış, vaxtilə hər iki universitetdə olduğunu xatırlatmışdır. Azərbaycan-Türkiyə əlaqələrindən bəhs edən Ali Məclisin Sədri təhsil sa..\nNəşr edilib : 09.05.2022 16:24\n1941-1945-ci illər müharibəsində faşizm üzərində qazanılan tarixi Qələbənin 77-ci ildönümü Naxçıvan Muxtar Respublikasında qeyd olunmuşdur. Mayın 9-da Naxçıvan Muxtar Respublikası Ali Məclisinin Sədri Vasif Talıbov Naxçıvan şəhərindəki Xatirə Kompleksinə gəlmiş, veteranlarla görüşmüş, onları qələbə münasibətilə təbrik etmişdir. Sonra Ali ..\nNəşr edilib : 09.05.2022 16:04\nAzərbaycan Respublikasının Prezidenti İlham Əliyev mayın 9-da Səudiyyə Ərəbistanı Krallığının Baş prokuroru Şeyx Səud bin Abdullah Əl Müacibin başçılıq etdiyi nümayəndə heyətini qəbul edib. Dövlətimizin başçısı ölkələrimizin müxtəlif sahələrdə uğurla əməkdaşlıq etdiyini vurğulayaraq siyasi əlaqələrimizin yüksək səviyyədə olduğunu qeyd etdi. Səud..\nBirinci vitse-prezident Mehriban Əliyeva rəsmi instaqram səhifəsində faşizm üzərində Qələbənin 77-ci ildönümü münasibətilə paylaşım edib\nAzərbaycan Respublikasının Birinci vitse-prezidenti Mehriban Əliyeva rəsmi instaqram səhifəsində faşizm üzərində Qələbənin 77-ci ildönümü münasibətilə paylaşım edib. Paylaşımda deyilir: “Əziz veteranlar! Faşizm üzərində Qələbənin 77-ci ildönümü münasibətilə sizi təbrik edirəm! Hər birinizə möhkəm cansağlığı, Vətənimizə sülh və əmin-amanlıq arzul..\nNəşr edilib : 09.05.2022 13:57


REAL funksioneri: “Bu mesajda hakimiyyətə heç bir dəstək fikri yoxdur. Tamamilə yanlış təsəvvürlər formalaşıb”.\nREAL partiyası idarə heyətinin üzvü Erkin Qədirlinin Meydan TV rəhbəri Emin Milli ilə Praqada ayaqüstü müsahibəsində “hakimiyyət bir müddət qalmalıdır, bizim idarəçilik təcrübəmiz, yoxdur” sözü sosial şəbəkələrin baş mövzusuna çevrilib.\nBunu REAL-ın mövqeyinə xələl gətirilməsi kimi qiymətləndirənlər də var, E.Qədirlinin sətiraltı iqtidara mesaj verdiyini düşünənlər də…Hazırda feysbuk gündəmində E.Qədirlinin həmin sözü müzakirə olunur.\nMövzu ilə bağlı partiyanın icraçı katibi Natiq Cəfərli AzEuroNews.com-un suallarını cavablandırıb:\n– Natiq bəy, indi feysbukda fəallar Erkin Qədirlinin çıxışını müzakirə edirlər. Onun məlum fikrini partiya bölüşürmü yoxsa subyektiv fikridir?\n– Erkin Qədirlinin fikirləri ciddi müzakirələrə səbəb oldu. Bu, özü-özlüyündə pozitiv haldır ki, hər dəfə onun fikirləri insanları düşünməyə, müzakirə etməyə sövq edir.\nAncaq onun fikirləri çox zaman şəxsi təcrübəsindən, dünyagörüşündən irəli gəlir. Bu da normaldır. Bu günə qədər həm həyat, həm müəllim təcrübəsi fikirlərinin formalaşmasında rol oynayıb.\nNatiq Cəfərli: “Kimsə qərəzli olmaq istəyirsə, fikirləri kontekstdən çıxara bilər”\nHər bir idarə heyəti üzvünün şəxsi düşüncəsi ola bilər. Amma bununla bağlı partiya tərəfindən yekdilliklə hər hansı sənəd qəbul olunmursa, təbii ki, REAL-ın mövqeyi sayıla bilməz.\n– Sizcə Erkin bəyin vaxtaşırı bu cür fikirləri partiyanın ümumi siyasətinə, fəaliyyətinə xələl gətirmir ki? Çünki bir qrup hesab edir ki, əslində bu açıqlamalar sətiraltı olaraq hakimiyyətə dəstək mesajlarıdır…\n– Bu mesajda hakimiyyətə heç bir dəstək fikri yoxdur. Tamamilə yanlış təsəvvürlər formalaşıb. Əksinə, hakimiyyəti düşünməyə çağırış var, müxalifət daha ciddi, hazırlıqlı olmalıdır, hakimiyyət uğrunda mübarizədə daha yenilikçi olaraq qalib çıxmalıdır.\nMesajın mahiyyəti ondan ibarətdir. Doğru düşünənlər, qərəzli olmayanlar üçün aydın mesajdır. Kimsə qərəzli olmaq istəyirsə, fikirləri kontekstdən çıxara bilər. Amma fikirləri kontekstdən çıxarmaq yox, hədəfə baxmaq lazımdır.\nHədəf budur ki, seçkiləri udub hakimiyyətə gəlmək lazımdır. Hazırlaşmadan hər hansı iş görmək təşkilatlar üçün xeyirli ola bilməz. Ona görə də Erkin Qədirlinin cümləsində qeyri-adi nəsə axtarmaq lazım deyil.\n– Siz hazırkı vəziyyətdə müxalifətin kadr potensialını necə qiymətləndirirsiniz? Və ümumiyyətlə, yeni hökumət qurulursa, indiki iqtidarın kadrlarından istifadəyə necə baxırsınız?\n– Əslində, həmişə düşüncəmiz belə olub, partiya proqramının sənədlərində də bu punkt var ki, dövlətdə məmuriyyət siyasətdən kənarda olmalıdır. Siyasi hakimiyyət dəyişəndə onlar öz vəzifələrində qalaraq işləməlidirlər.\nNatiq Cəfərli: “Erkin Qədirlinin fikri REAL-ın mövqeyi sayıla bilməz”\nSiyasi hakimiyyət seçki ilə formalaşır, üst vəzifələrdə yeni komanda olur, siyasət müəyyənləşdirikir. Yəni, iqtidara gələn siyasi qüvvə bu rolu üzərinə götürür.\nOna görə də bu mövqedə olmuşuq ki, orta və aşağı təbəqədə heç bir siyasi partiya üzvü olmayan, proseslərdə iştirak etməyən peşəkarlar yerində qalıb işlərini görməlidirlər. Bu gün müxtəlif nazirliklərdə, komitələrdə orta və aşağı vəzifələrdə işləyən peşəkarlar var. Onlardan istifadə olunmalıdır.\nÜmumiyyətlə biləsiniz ki, büdcədən maliyyələşən təşkilatlarda 920 min nəfər işləyir. İndi siyasi hakimiyyət dəyişəndə həmin 920 min adam işsiz qalmalıdır və kadrlar dəyişdirilməlidir? Bu çox məntiqsiz yanaşma olar axı?!\nO baxımdan müxalifət hökumət olmaq yolunda kadr potensialını genişləndirməli, kifayət qədər olan resursdan istifadə etməli, onu mobilizasiya etməyi bacarmalıdır. Həmçinin də dövlətdə kiçik və orta məmurlardan istifadə çox vacibdir. Bu qədər aydın və sadə…


Polşadakı Azərbaycan diasporu “Polşada Azərbaycan Qəhrəmanları” adlı kitabça nəşr etdirib | Diaspora.az\nAktual, Avropa, Gənc diaspor fəalları, Manşet, Slayd, Tədbir və aksiyalar, Vətənimiz Azərbaycan\nPolşada Azərbaycanlı Gənclər Şurasının dəstəyi ilə “Polşada Azərbaycan Qəhrəmanları” adlı kitabça nəşr edilib.\nKitabçada iki azərbaycanlı qəhrəman haqqında məlumat verilib. İngilis dilində nəşr olunan kitabça 1918–1920-ci illərdə Azərbaycan Xalq Cümhuriyyəti ordusu və 1923–1945-ci illərdə Polşa ordusu sıralarında xidmət etmiş polkovnik Vəli bəy Yadigar haqqında və Sovet İttifaqı Qəhrəmanı Əvəz Verdiyev haqqındadır.\nBu barədə məlumat verən Polşada Azərbaycanlı Gənclər Şurasının baş katibi Rəsul Məmmədov həmçinin qeyd edib ki, qısa zamanda kitabçanın polyak dili versiyası da nəşr olunacaq.\nR.Məmmədov ktabçanın Azərbaycan və Polşa dövlətləri arasında dostluq münasibətlərinin möhkəmləndirilməsinə verilən kiçik töhfə olduğunu bildirib.


Bakıda 2 yaşlı uşaq facieli şekilde öldü - Azadliq Xeber\nBakıda 2 yaşlı uşaq facieli şekilde öldü\nBakıda 2 yaşlı uşaq faciəli şəkildə öldü\nxeber – Ağır bədən xəsarətləri alan körpə hadisə yerində dünyasını dəyişib.\nBakıda azyaşlı diqqətsizlik nəticəsində həyatını itirib. Hadisə Pirallahı qəsəbəsində qeydə alınıb. Pirallahı Rayon Polis Şöbəsindən ANS PRESS-ə verilən məlumata görə, qəsəbənin 28-ci məhəllə, ev 14, mənzil 28-də yaşayan 2014-cü il təvəllüdlü Arzu Elsəfər qızı Abışzadə evlərinin (5 mərtəbəli yaşayış evinin 5-ci mərtəbəsi) pəncərəsindən yıxılıb.\nAğır bədən xəsarətləri alan körpə hadisə yerində dünyasını dəyişib.\nFaktla bağlı Pirallahı Rayon Prokurorluğunda cinayət işi açılıb, araşdırma aparılır.\nBakıda oxşar hadisə təxminən bir həftə əvvəl də baş verib. Hadisə Binəqədi rayonunda qeydə alınıb. 2011-ci il təvəllüdlü Nadir Saleh oğlu Xəlilov 7-ci mikrorayon, Kazımovski küçəsi 58 ünvanında yaşadığı evlərinin pəncərəsindən (5-ci mərtəbə) ehtiyatsızlıq nəticəsində yıxılıb.\nAğır bədən xəsarətləri alan azyaşlı xəstəxanaya aparılarkən yolda dünyasını dəyişib.


Milliyol.az - Bu gün Əbülfəz Elçibəyin vəfatınln 18-ci ildönümüdür\n14:48 22.08.2018 Oxununub:\n24 iyun 1938-ci ildə Naxçıvan MR-nın Ordubad rayonunun Kələki kəndində anadan olan mərhum prezident Əbülfəz Elçibəy 22 avqust 2000-ci ildə Türkiyənin Ankara şəhərində Gülhanə hospitalında vəfat edib.\nAzərbaycanın dövlət, siyasi və ictimai xadimi, dissident, Azərbaycan Xalq Cəbhəsinin lideri və Azərbaycan Respublikasının ikinci prezidenti Əbülfəz Qədirqulu oğlu Əliyev Azərbaycan tarixində xalq tərəfindən, demokratik seçkilər yolu ilə seçilən ilk prezident olub.\nƏbülfəz Elçibəy orta məktəbi bitirdikdən sonra 1957-ci ildə Bakı Dövlət Universitetinin şərqşünaslıq fakültəsinin ərəb filologiyası şöbəsinə daxil olub.\nUniversiteti bitirdikdən bir müddət işləyib, 1965-ci ildə BDU-nun aspiranturasına qəbul olub. Buranı bitirdikdən sonra tarix elmləri namizədi alimlik dərəcəsi alıb 1968-75-ci illərdə BDU-nun “Asiya və Afrika ölkələri tarixi” kafedrasında müəllim və baş müəllim işləyib.\nƏbülfəz Elçibəy 1975-ci ildə Azərbaycan Dövlət Təhlükəsizlik Komitəsi onu tələbələr arasında millətçi və antisovet təbliğatı aparmaq adıyla həbs edir və 17 iyul 1976-cı ilədək siyasi dustaq olaraq azadlıqdan məhrum edir. Həbsdən buraxıldıqdan sonra bir müddət işsiz qalır. 1976-cı ilin dekabrında Milli Elmlər Akademiyasının Əlyazmalar İnstitutunda kiçik elmi işçi kimi elmi fəaliyyətə başlayır. 1992-ci ilədək böyük elmi işçi, şöbə müdiri, aparıcı elmi işçi elmi rütbə və vəzifələrə qədər yüksəlir.\nHələ tələbəlik illərindən sovet rejiminin müstəmləkə siyasətinə qarşı mübarizə aparan, gizli tələbə dərnəkləri yaradan və azadlıq ideyalarını geniş şəkildə yayan Əbülfəz Elçibəy 1988-ci ildə Azərbaycan Xalq Hərəkatı başlayanda öndərlərdən biri olub. 1989-cu ilin iyulunda Azərbaycan Xalq Cəbhəsi yarananda o, hərəkatın təşkilatlanmış forması olan yaradanlarından biri və ömrünün sonunadək onun sədri olub.\n1992-ci il 7 iyunda keçirilmiş seçkilərdə Əbülfəz Elçibəy Azərbaycan Respublikasının prezidenti olub. Onun hakimiyyəti dövründə ölkənin bütün imkanları Milli Ordu quruculuğuna səfərbər edilib, könüllü batalyonlardan nizami orduya doğru ilk ciddi addımlar atılıb, Ağdərə, Goranboy rayonları erməni işğalçılarından təmizlənib. İşğal altında olan Laçının əksər kəndləri onun hakimiyyəti zamanı düşməndən azad edilib.\nƏbülfəz Elçibəy 1993-cü ilin iyununda hakimiyyətdən uzaqlaşaraq doğma Kələki kəndinə gedib və orada dörd il dörd ay yaşayaraq siyasi mübarizəsini davam etdirib. 1997-ci ildə Bakıya qayıdan keçmiş Prezident yenidən Azərbaycan müxalifətinin liderinə çevrilib və Demokratik Konqresə sədr seçilib, həmin ilin noyabrında Bütöv Azərbaycan Birliyini yaradıb.\nOnun siyasi-nəzəri görüşləri “Bu mənim taleyimdir” (Bakı, 1992), “Deyirdim ki, bu quruluş dağılacaq” (Bakı, 1992), “Demokratiya və azadlıq” (İstanbul, 1992), “Bütöv Azərbaycan yolunda” (İstanbul, 1998), “Əbülfəz Elçibəy: Mən qurtuluşçuyam!” (Bakı, 2002), “Elçi düşüncələri” (Bakı, 2002) kitablarında əksini tapıb. Əbülfəz Elçibəy ”Bütövləşmə, Millətləşmə, Dövlətləşmə!” ülküsünü irəli sürüb.\nƏbülfəz Elçibəy 22 avqust 2000-ci ildə – 63 yaşında Türkiyənin Ankara şəhərində vəfat edib. Bakıda I Fəxri Xiyabanda dəfn olunub. (pia.az)\nEtiket: Əbülfəz Elçibəy


Naxçıvan müxalifətçiləri həbs olunan cəbhəçi ilə bağlı bəyanat verib\n2021, 28 İyul, çərşənbə, Bakı vaxtı 21:41\nAXCP və Müsavat Partiyasının Naxçıvan Muxtar Respublika təşkilatları yerli fəal Hicran Qasımovun həbsi ilə bağlı bəyanat yayıb. Bəyanatda Hicran Qasımovun həbsi onun siyasi fəaliyyəti ilə əlaqələndirilir:\n«Hicran Qasımov noyabrın 3-dən yoxa çıxıb. Yalnız 5 gün sonra Naxçıvan Muxtar Respublika Daxili İşlər Nazirliyi ailə üzvlərinə onun həbs olunduğu haqda məlumat verib. Buna baxmayaraq, onun hansı maddə ilə ittiham olunduğu haqda məlumat verilmir. Bu da bir sıra suallar doğurur. Görünür, Hicran Qasımovdan istədikləri izahatı ala bilməyiblər. Onun haqqında dəqiq məlumat verilməməsi bir çox şübhələrə yol açır. Hicran Qasımovun işgəncəyə məruz qalması ehtimalı böyükdür. Biz yerli hakimiyyətdən hicran Qasımovun həbsinin səbəblərinə aydınlıq gətirilməsini, onun dərhal azadlığa buraxılmasını tələb edirik».\nAXCP Culfa rayon Təşkilatının fəalı Hicran Qasımovun noyabrın 3-dən yoxa çıxdığı bildirilirdi. Bundan bir neçə gün sonra onu polisin saxladığı və haqqında 2 aylıq həbs qətimkan tədbirinin seçildiyi bəlli oldu. Ailəsi onun siyasi mənsubiyyətinə görə şərlənərək həbs olunduğunu düşünür.


2016, 27 Oktyabr, Cümə axşamı, Bakı vaxtı 17:17\nHüseynbala Səlimov Avtoritar sistemlərin «zaman maşını»... Sentyabr 05, 2014\nElə bəlkə də proseslərin açarı da məhz bu son detaldadır. Deyirlər ki, hakimiyyət insanları korlayır, mütləq hakimiyyət isə onları tamam uçuruma aparır. HAKİMİYYƏT REALLIQ HİSSİNİ NECƏ İTİRİR?\nAzərbaycan gənc dövlətdir. Hələ ondan prinsipcə, istənilən “kündə”ni yapmaq olar. Amma bu, əbədi davam edə bilməz. Ən azı ona görə ki, cəmiyyətlə bağlı hadisələrdə determinizm olmur. Heç axtarsan bəlkə də təbiətin özündə determinzm yoxdur, bəzi proseslər bizə ona görə müəyyən görünür ki, biz onları çox kiçik zaman intervallarında müşahidə edirik. Bir az böyük zaman intervalına çıxanda artıq adət etdiyimiz nizam-tərəzi pozulur, hər şey təsadüfə bürünür. Elə ona görə də “uzaq plan”lar üçün nəzərdə tutulmuş bütün futuroloji konsepsiyalar bir fiksiyadır. O cümlədən də uzunmüddətli avtoritar sxemlər...


Sizi güldürməyə gəldim » Qadınla.Com - Qadınlar Birİncidir!\nTarix: 12-02-2015, 20:30\n1. Sevgilim mümkünsə mənə şəkilini göndər, qabaqdan yay gəlir. Mürəbbələrə qarışqa yığılmasın deyə bankalara vurum.\n2. Sənə bir dənə oğlan tapmışam. Krasavcik səni göürüb bəyənib. Şəxsi evi, maşını, teyaresi, hətt ekvatorial məşəsi var. O meşədə meymunluq eləməyə hazırsan?\n3. Şəkilini çək İraqa göndər qoy görsünlər ki, müharibədən də dəhşətli şeylər var.\n4. Sevgilim səni yaddaşmdan silə bilmirəm. Cünki səni yaddaşımdan silmək üçün AntiVirus programı lazımdı. Onu da heyif kəhşf etməyiblər.\n5. Bir anlıq qış gecəsini təsəvür et. Üzərində qar dənəciklərinin naxış vurduğu pəncərəyə bax. Orda milçək var. Zəhmət olmasa onu öldür. Mənzərəni pozur.\n6. Sən ətirli bir bağda yaraşıqlı, elvan rəngli, təavətli, əsrarəngiz bir çiçəyin yarpağna qonmuş donuzanqurdusan.\n7. Sənin ürəyinin açarını axtarırdım tapa bilmədim. Amma üzülmə çünki laqonda almışam hazırlaş gəlim.\n9. Yuxuda səni gördüm. Kamaz vurub oldürmüşdü. Kamazı və səni basdırırdılar. Qəbir nu saçır. Sonra gördüm kiç kamazın faraları ağzında galıb.\n10. Sevgilin dağ başında\n12. Gəcə pəncərəni açəq qoy. Sənə oxşayan birini göndərəcəm. Menim yerimə dodaqlarından öpəcək, kayfına düşsə dişləyəcək. Bilirsən o kimdir? Evimizdəki ağcaqanadlar.\n13. İnsanlar dəyişir, xəyallar dəyişir. duyğular dəyişir, hətta rzular dəyişir. Dəyişməyən bircə sənin corablarındı. Get corablarını dəyiş.\n15. Səni məndən çox sevəni tapsan məni atma. Qayıt yanıma. Səni bir az da çox sevəcəm.\n16. Sən mənim hyəyatımsan amma ki, həyat mənim üçün heçdir.\n18. Bəlkədə mən xoşbəzt ola bilərdim, bəlkədə mən varlı ola bilərdim, bılkə də mən biznesmen ola bilərdim. Amma nə də olsam Allaha şükür edərm ki, bu mesajı oxuyan qoyundan min dəfə yaxşıiam.\n20. Bayaq radiyoya qulaq asırdım dedilər ki, Ayna Sultanova heykəlinin qabağında yekə baş, şəlpə qulaq, çəp göz, mırıq diş bir meyid tapılıb.Tez mənə zəng elə səndə nigaranam.\n21. Günəş bir gün çıxmağı, ay bir gün batmağı unutsa da mən sənə sərf etdiyim 11 konturu heç vaxt unutmayacağam.\n22. Sənə bir sual verəcəm amma fikirləş sonra cavab ver. Bananlar niyə topa halında bitir? Əgər bilmirsənsə gedim başqa meymundan soruşum.\n23.İslanmaq istədim səninlə yağışda. İslana bilmədim məni bağışla. Sən mənim yanımda böyük öküzsın mən sənin yanında kiçik qarışqa.\n24. Bir gün bir ölkənin lideri ölməmişdən qabag oz oğluna vəsiyət edir..\n25. Bir gün yolda duran cavan bir oğlan elindeki təsbehi barmağına keçirib fır-fıra kimi fırladarkən yaşlı molla gəlib ona deyir: oğul o təsbehi ele fırlatma. günahdir. ondansa imamların adlarınə çəkə çəkə fırlat. savab qazanarsan. molla gedir. oğlan mollanin dediyi kimi edir. bir-bir imamların adlarını çəkə-çəkə təsbehi çevirir. axırda səbri çatmayıb döze bilmir. nə desə yaxşıdır ? : Yaa imamlar, bərk durun getdik- deyir ve təsbehi əvvəlki kimi barmağına keçirib fırladır\n26. Bir kişi inşaatda işləyir.Kimsə aşagidan qışqırır:\nVaqif oğlun oldu!\nKişi özünü binanin başından yerə atır.\nYerə düşənədək fikirləşir: - Axı menim arvadım yoxdur...\nArdinca, arvadim yoxdursa deməli uşagim da yoxdur...\neee Mənim adım heç Vaqifdir ki?\nBilməmək ayıb deyil, yetərki hiss etdirməyəsən :)\nBir anlıq qış gecəsini təsəvür et. Üzərində qar dənəciklərinin naxış vurduğu pəncərəyə bax. Orda milçək var. Zəhmət olmasa onu öldür. Mənzərəni pozur...vallah men qiwda milcek gormemiwem,kim gorub dixlofos meslehet..\n17 mart 2015 17:10\nQədrimi bil -_-GECƏ-_- bir sənə göz yumuram...!\n25-den basqa qalanlari gulmeli idi.25 aglamali idi\n13 fevral 2015 23:47\nSuper super sagole guler19 ne geder guldum seher seher tshk\n13 fevral 2015 11:10\nay Allah ne qeder gulmusem hardan tapmisan a baci bulari bizi guldurmeyi bacarirsanda\n13 fevral 2015 08:37\nİnsanlar dəyişir, xəyallar dəyişir. duyğular dəyişir, hətta rzular dəyişir. Dəyişməyən bircə sənin corablarındı. Get corablarını dəyiş.\n13 fevral 2015 07:51\nGulmeliydi amma 25 yox\n13 fevral 2015 01:02\nGulmelu olan var idi ,birce o tesbeh meselesu meni hirslendurdi bele olmaz ,canim qurban imamlarimizla bele danusmaq olar????????\n13 fevral 2015 00:19\n12 fevral 2015 23:34\n25. Deki goz gore gore tehqir bunu hansi alcaq yazib goresen xanim bu sozler tebiiki size deyil ama xeberi gonderen tamligiynan oxusaz daha gozel olar.\nAaahec onu oxumamiwdim gordum menasizdi hamisini oxymadim.ama ki coox eyib olsun bunu yazana.day her yola el atdilar bir bu qalmiwdidaa he.alcaq insanlardidaa\n12 fevral 2015 23:22\n12 fevral 2015 22:24\nDüzü gülməli olmadı....tşk...\n12 fevral 2015 22:16\nOyyyy 1 ci super idi\n12 fevral 2015 22:01\nGülməli olanları vardı təşəkkürlər\n12 fevral 2015 21:56\nHəyatım səni çox sevirəm!\nAllah bir ömür boyu bizi xoşbəxt etsin.Sevgilim Həyatım mənim Mən səni bu dünyada hər şeydən çox sev ikinizi çox sevirem..Canım qızım həyatımıza xoş\ngəldin.Ömrümüzə gəlişinlə sevinc\ngətirdin.Sizi çox sevirem\nGulmeli deyildi..ama mentiqli idi..tsk\n12 fevral 2015 21:54\nBeyendiklerim oldu can\n12 fevral 2015 21:38\nIncime bacim bu gulmeli olmadi mesajlarda tehqir sezilir\n12 fevral 2015 21:31\nSən bugun milləti kifayət qədər guldurmuşdun o adamın adam olub ya olmadığı xəbərlə. İkincisinə ehtiyac yoxidi. Nə isə.\n12 fevral 2015 20:59


Natiq Cəfərli: “Hökumət oturduğu budaqları kəsməklə məşğuldur” - JURNALİST ARAŞDIRMA MƏRKƏZİ\nAna səhifə/Xəbərlər/Cəmiyyət/Natiq Cəfərli: “Hökumət oturduğu budaqları kəsməklə məşğuldur”\nXəbər verildiyi kimi, bu gün SOCAR-ın müraciətinə əsasən Tarif Şurası əhaliyə satılan təbii qazın qiymətini bahalaşdırıb. JAMAZ.İNFO xəbər verir ki, sabahdan qüvvəyə minəcək qərarla bağlı ekspertlərin rəyləri ondan ibarətdir ki, hökumətin atdığı addım yanlışdır.\nREAL Partiyasının funksioneri Natiq Cəfərli deyir ki, yeni qiymət artımı Azərbaycan hökumətinin ciddi səhvidir. “Hökumət qazın qiymətini artırdı. Belə ki, əvvəl 2200 m3 olan və 10 qəpiyə satılın limit, indi 1200 m3-ə qədər azaldıldı. Yəni, əhali 1200 m3 qazın pulunu hər m3-ə görə 10 qəbikdən, 1200-2200 m3 arası 20 qəpikdən, 2200 m3-dən artıq olanda isə 25 qəpikdən ödəyəcək”.\nOnun sözlərinə görə, 2020-ci ilin məlumatlarına əsasən əhalinin 21%-i hətta 2200 m3 limiti belə keçib. “Yəni, əhalinin ən azı 65-70%-i yeni qaydalara görə limiti keçəcək, ancaq hökumət bu gün verdiyi açıqlamada israr edir ki, 50% üçün qiymət artacaq, 50% isə elə 1200 m3 limit çərçivəsini keçməyəcək. Əvvəla, əhalinin lap 50% üçün də qiymət artımı olsa belə, bu indiki sosial durum üçün çox pisdir, əhalinin daha da kasıblaşmasına səbəb olacaq. Çünki, əhali kommunal xidmətlərə nə qədər çox pul xərcləyirsə, həyat keyfiyyətinin yüksəltmək üçün vəsaiti qalmır, qazancıbı ərzağa, kommunal xidmətə xərcləmək isə kasıblığın əsas göstəricisidir. Bu gün rəsmi rəqəmlərə görə əhali qazancının 55%-ni ərzağa, 25%-ə yaxınını isə kommunal xidmətlərə xərcləyir, toplamda 80% edir. Dünyada qazancının 25%-dən çoxunu ərzağa və kommunal xidmətlərə xərcləmək kasıblıq sayılır, bu indikatora görə əhalinin 80%-i bizdə kasıbdır!”\nO qeyd edir ki, elektrik stansiyalarına verilən təbii qazın tarifi də 1 qəpik artırılmaqla 12 qəpikdən 13 qəpiyə qaldırılıb. “Bu isə o deməkdir ki, növbəti addım elektrik enerjisi qiymətinin artırılması olacaq. Ticarət, xidmət və digər sahələrdə istifadə olunun təbii qazın da qiyməti 5 qəpik artırılıb – bu isə, demək olar ki, bütün sahələrdə qiymət artımı dalğası gətirəcək”.\nNatiq Ccəfərli bildirir ki, “Azəristiliktəchizat” ASC və yaşayış binalarının məhəllə qazanxanaları üzrə təbii qaz tarifi 20 qəpikdən 13 qəpiyə endirilməsi hökumətin gözdən pərdə asmasıdır. “Əhalinin 90%-ə yaxını mərkəzləşdirilmiş istilik sitemindən mərhumdur, məhz ona görə də bu addımı gözdən pərdə asmaq kimi dəyərləndirmək lazımdır”.\nOnun sözlərinə görə, ilin əvvəlindən başlayan dizel, bensiz, içməlisi su, indi isə təbii qaz, bir müddət sonra elektrik enerjisi və ictimai nəqliyyatda qiymət artımı ölkədə sosial gərginliyi artıracaq əsas amildir. “Ərzaq inflyasiyasının real hesablamalarda ikirəqəmli həddə çatması da bu gərginliyi daha da artıran amildir. Nə istəyir hökumət?! Nədən insanların canını boğazına yığmağa çalışır?! Nədən oturduğu bütün budaqları kəsməyə çalışır?!”\nNatiq Cəfərli elektrik enerjisinin 1 kVt/saat-nın qiyməti saat 08:00-dan 22:00-a qədər 7,3 qəpik, saat 22:00-dan 08:00-a qədər isə 3,5 qəpik müəyyən edilməsinə də münasibət bildirib. O hesab edir ki, bu qərar ciddi narazılığa səbəb olacaq: “Dövlət mənə – vətəndaşa necə sübut edəcək istehlak saatlarını? İndi sayğaclarla bu mümkün deyil axı! Yanaşmanın özü normaldır, amma texniki cəhətdən necə həyata keçiriləcək ki, inandırıcı olsun?! Yəni, mən-vətəndaş-istehlakçı zatən inhisarçı dövlət şirkətlərinə güvənmirəm, bəs nə etməliyəm?! Hər axşam saat 22:00-da ayağımın altına stul qoyub sayğacın göstəricisini yazmalı, səhər saat 08:00-da bir daha dırmaşıb gecə işlətdiyimi qeyd etməli, və beləcə 30 gün əziyyət çəkməliyəm ki, bu oğru, korrupsioner, büdcəni talayan dövlət şirkətləri məni aldatmasın?! Necə olacaq bunun prosedur qaydaları?! Avqustun əvvəlində siz, hökumət olaraq onminlərlə vətəndaş şikayəti ilə üzləşəcəksiniz, bunu istəyirsiniz?!”\nİqor Korotçenko: “Soyuq müharibə isti mərhələyə qədəm qoyub”